

# Татарстанда бөртекле ашлыкның тулай җыемы 3,4 млн. тонна тәшкил иткән

*19.09.2015*


Татарстанда бөртекле ашлыкның тулай җыемы 3,4 млн. тонна тәшкил иткән. Бу хакта бүген ТР Хөкүмәте йортында узган республика киңәшмәсендә ТР Премьер-министр урынбасары - ТР авыл хуҗалыгы һәм азык-төлек министры Марат Әхмәтов сөйләде.

Киңәшмәне барлык муниципаль районнар белән видеоконференцэлемтә режимында ТР Премьер-министры Илдар Халиков уздырды.


Марат Әхмәтов сүзләренчә, уңайлы һава шартлары бөртеклеләрне җыеп бетерергә мөмкинлек биргән.

Бөртекле ашлыкның тулай җыемы 3,4 млн. тонна тәшкил иткән, уңыш -1 гектардан 21,7ц. Кукуруз буенча уңышның күләме - 150 мең тонна. Иген уңышы буенча иң зур күрсәткечләр исемлегенә Арча (150 меңнән артык), Актаныш (141 мең), Тукай (133 мең) Буа (120 мең) муниципаль районнары кергән.


Инвесторлар буенча уңыш күрсәткечләре - “Ак Барс Холдинг” - 402мең т., “Агросила групп” -263мең, “Красный Восток Агро” -137 мең, “Сөт иле” ҖЧҖ -134 мең, “Агроинвест” ҖЧҖ - 72 мең, “Союз-Агро” -51 мең, “Татагролизинг”ААҖ һәм “Арча” ҖЧҖ 50 шәр мең, дип белдерде Марат Әхмәтов.


*ТР Президенты матбугат хезмәте, Булат Низамиев.*
Дәүләт хакимияте һәм җирле үзидарә органнарының бердәм "Рәсми Татарстан" порталы